[ca] Amb les seues aportacions, Albert Hauf Valls (Sóller, Mallorca, 1938) ha infuït molt significativament i positiva en la manera en què llegim i interpretem avui els clàssics de la literatura catalana medieval. Al llarg de la seua trajectòria, el filòleg mallorquí ens ha oferit edicions filològiques abundosament anotades i antologies d'alguns dels nostres autors més destacats (Joanot Martorell, Francesc Eiximenis o sor Isabel de Villena), així com d'altres textos no tan coneguts, però la importància dels quals ha sabut veure i posar de relleu gràcies al seu afinat judici crític (com ara l'anònima 'Flor de les històries d'Orient' o la 'Contemplació de la Santa Quarantena', de Joan Eixemeno), a més de publicar més de dues-centes cinquanta contribucions, entre llibres, capítols de llibre i articles científics, que ens han fornit un volum ingent d'informació nova sobre aspectes com ara el context, els models, les fonts, la llengua o l'estil de l'obra estudiada en cada cas. De la rellevància d'aquestes contribucions en dona bona prova la publicació del present volum, que hem titulat 'Escrit a València' perquè presenta una tria de textos escrits entre els anys 1982 i 2015, que abasten la seua darrera etapa com a catedràtic d'Estudis Hispànics a la Universitat de Cardiff i tot el període que exercí com a catedràtic de Filologia Catalana a la Universitat de València, i també perquè analitzen obres en bona part escrites o estretament vinculades a la València medieval. Els estudis seleccionats han estat agrupats en cinc apartats diferents, que responen a cinc sòlides línies de recerca desenvolupades per Hauf durant el període esmentat, ço és: les cròniques catalanes medievals, la predicació dels segles XIV i XV (Francesc Eiximenis i sant Vicent Ferrer), l'obra d'Ausiàs March, la narrativa cavalleresca (el 'Tirant lo Blanc' i el 'Curial e Güelfa') i l'obra de Jaume Roig i la de sor Isabel de Villena.

[en] With his contributions, Albert Hauf Valls (Sóller, Mallorca, 1938) has had a very significant and positive influence on the way we read and interpret the classics of medieval Catalan literature today. Throughout his career, the Mallorcan philologist has offered us abundantly annotated philological editions and anthologies of some of our most outstanding authors (Joanot Martorell, Francesc Eiximenis or Sor Isabel de Villena), as well as other texts that are not so well known, but whose importance he has been able to see and highlight thanks to his highly honed critical judgement (such as, for example, the anonymous 'Flor de les històries d'Orient' or the 'Contemplació de la Santa Quarantena', by Joan Eixemeno), as well as publishing more than two hundred and fifty contributions, including books, book chapters and scientific articles, which have provided us with a huge volume of new information on aspects such as the context, models, sources, language or style of the work studied in each case. The publication of the present volume, entitled 'Escrit a València', is proof of the relevance of these contributions because it presents a selection of texts written between 1982 and 2015, covering his last period as Professor of Hispanic Studies at the University of Cardiff and the entire period he was Professor of Catalan Philology at the Universitat de València, and also because they analyse works largely written in medieval Valencia or closely linked to it. The selected studies have been grouped into five different sections that respond to five solid lines of research developed by Hauf during the aforementioned period: the medieval Catalan chronicles, the preaching of the 14th and 15th centuries (Francesc Eiximenis and Saint Vicent Ferrer), the work of Ausiàs March, the chivalric narrative (the 'Tirant lo Blanc' and the 'Curial e Güelfa') and the work of Jaume Roig and that of Sister Isabel de Villena.